Laura Arroyo

Laura Marlene Arroyo Gárate (Lima, 1986ko irailaren 13a) Espainian bizi den kazetari, komunikatzaile politiko eta kantautore perutarra da.

 Biografia 
Laura Arroyo 1986ko irailaren 13an jaio zen Liman. Hizkuntzalaritza Hispanikoan lizentziatu zen Peruko Unibertsitate Katoliko Pontifizioan, eta Kazetaritza Politikoan eta Analisi Kulturalean diplomatu zen Antonio Ruiz de Montoya Unibertsitatean. Madrilgo Unibertsitate Konplutentsean Analisi Politikoan masterra egin zuen.

Espainiako Podemos alderdi politikoaren Idazkaritza Nagusiko Analisi Politiko, Estrategia eta Marko Unitateko kide izan zen. Canal Red-eko El Tablero tertulia politikoko zuzendaria da eta La Base Comanche-ko zuzendaria.

2024ko martxotik Silvia Intxaurrondok zuzentzen duen La Hora de La 1 saioko tertuliakide politikoa da.

 Karrera artistikoa 
Arroyo kantautorea ere bada. 2021ean argitaratu zuen lehen diskoa, Niebla, lau abestiz osatutako albuma.

Hurrengo urtean, 2022an, Refugio argitaratu zuen, Arroyok pianoa jotzen duen hamar kantu instrumentaleko diskoa.

 Diskografia 

 Niebla (2021)
 Refugio (2022)

 Erreferentziak 

Kategoria:Gizabanako biziak
Kategoria:1986ko jaiotzak
Kategoria:Emakumea
Kategoria:Kazetariak herrialdearen arabera
Kategoria:Emakume kazetariak
Kategoria:Peruko kazetariak